Gråharunan hylky

Gråharunan hylky on Korppoosta vuonna 1998 löytynyt hylky.

Se löytyi puolustusvoimien sukeltajien kuntosukellusten yhteydessä. Sitä on dokumentoitu  vuosina 2001-2003 Museoviraston luvalla ja valvonnassa. Runko on noin 16 metriä pitkä, tammea, ja limisaumainen, ja siinä on saattanut olla kaksi mastoa. Se on ajoitettu 1500-1600-luvun vaihteeseen. Se on harvinainen ja säilynyt poikkeuksellisen hyvin, koska sitä eivät ole vahingoittaneet virkistyssukeltajat. Sille on vuonna 2004 vahvistettu suoja-alue, jolla on kielletty kaikki sukellustoiminta ja ankkurointi hätätilanteita lukuun ottamatta.

Hylystä on löytynyt esineistöä, keramiikkavateja ja -patoja sekä erilaisten ainesosien sulatuksessa käytettyjä upokkaita, joiden perusteella se on ajoitettu.

Lähteet

Itämeren hylyt
Suomen muinaisjäännökset
Korppoo
Varsinais-Suomen historia